**Danskernes rygevaner 2018 - nøgletal**

**Rygning**

* 23 % af danskerne ryger (22 % af kvinderne, 24 % af mændene).

Det er en signifikant stigning siden 2016, og første gang i 20 år at rygeprævalensen er steget.

* 17 % af danskerne ryger dagligt. (17 % af kvinderne, 17% af mændene).

Tendens til stigning i dagligrygning blandt mænd.

* 8 % af danskerne er storrygere (8 % af kvinderne, 8 % af mændene)

 **Rygestop blandt dagligrygerne**

* 62 % af dem, der ryger dagligt, vil gerne holde op med at ryge
* 77 % af dem, der ryger dagligt, har forsøgt at stoppe én eller flere gange.
* 23 % af dagligrygerne har forsøgt rygestop inden for det seneste år.

**Opfordring fra sundhedspersonale til rygestop**

* 17 % af dem, der det seneste år er stoppet med at ryge eller har forsøgt at stoppe, svarer, at en opfordring fra sundhedspersonale var medvirkende til at de gik i gang med rygestop. I 2017 var det 10 %. Det er en signifikant stigning.

**Afhængighed af nikotin**

* 46 % af dem, der ryger dagligt, oplever, at de er meget afhængige af nikotin. Dertil kommer 42 %, som oplever, at de er lidt afhængige af nikotin. Kun 12 % oplever, at de ikke er afhængige af nikotin eller svarer ’ved ikke’.
* Blandt dagligrygerne er der flere kvinder (51 %) end mænd (41 %), der oplever, at de er meget afhængige af nikotin.

**Fortryder rygning**

* 72 % af de personer, der ryger eller tidligere har røget, ville ikke ryge, hvis de skulle leve deres liv om. Blandt dagligrygerne er det 65 %.

**Om undersøgelsen**

Undersøgelsen er repræsentativ på køn, alder, uddannelse og region. 5017 danskere 15 år eller ældre indgår i undersøgelsen. Undersøgelsen er foretaget via internetpanel af Kantar Gallup for Sundhedsstyrelsen, Kræftens Bekæmpelse, Hjerteforeningen og Lungeforeningen. Data blev indsamlet 6. november til d. 28. november 2018.

**Andel daglig- og lejlighedsvise rygere, 1998-2018**

*\*\* Data fra undersøgelsen i 2009 er ikke medtaget, da borgere med lavt uddannelsesniveau var underrepræsenteret i forhold til tidligere undersøgelser*.

**Danskernes rygevaner 1953 – 2018: Andel af danskerne, der ryger dagligt\***

*\*Lodrette streger markerer skift i spørge- eller indsamlingsmetode*

**Andel kvinder og mænd, der ryger dagligt 2007 – 2018\***

*\* Data fra undersøgelsen i 2009 er ikke medtaget, da borgere med lavt uddannelsesniveau var underrepræsenteret i forhold til tidligere undersøgelser*.